Audiant et sciant presentes et futuri, quoniam Emma dedit Deo et sancto Petro monachisque Cluniacensibus alodium omnem quod habebat in villa Puseolis, extra villam et intra, quod eidem ville pertinebat, in vineis et pratis, in silvis et in omnibus omnino terris, in servis et in ancillis, preter duabus filiabus Rotberti, actorizante Wichardo, marito suo, filiisque suis Artaldo, Walterio, Rotberto, Bernardo et Hugone; testibus Theobaldo de Crai, et Uberto Ungro, et Joceranno de Curtevas, et Engelberto, fratre suo. Similiter Jocerannus de Capella dedit Deo et sancto Petro monachisque Cluniacensibus quicquid alodii habebat in eadem villa, intus et extra, quod eidem ville pertinebat, et Notcherius concessit hoc, qui de Joceranno illud habebat in feodo, et Jocerannus Rainerii similiter au[c]torizavit. Sciendum quoque quoniam Ubertus de Cusseio dedit monachis Cluniacensibus quicquid allodii habebat in eadem villa Puseolis, intus et foris, quod eidem ville pertinebat, teste Bernardo de Bressa. Sciendum etiam quod Dalmatius de Gigneio dedit Deo et sancto Petro monachisque Cluniacensibus corveam quam habebat in villa Puseolis, et usuarium omnem propter quod rustici ejusdem ville corveam illi faciebant, tam in pratis quam in silvis et pascuis, similiter dedit. Sciendum preterea, quoniam Rotbertus de Cristulio dedit Deo et sancto Petro monachisque Cluniacensibus alodium suum omnem quod habebat in eadem villa Puseolis et mansum de Munnet, auctorizantibus filiis suis, teste Engelberto de Curtevas.